ร้านนี้ตกแต่งน่ารัก เมนูเป็นของหวานหน้าตาน่าทาน signatureก็จะเป็นบิงซูที่ครีเอทอย่างดี ซึ่งสามารถครีเอทเองก็ได้โดยเลือกรสบิงซู ท็อปปิ้งและซอสราดเอง  นอกจากนี้ยังมีพวกเครื่องดื่มปั่นด้วย ราคาก็น่ารักเหมือนร้านเลย แถมมีน้ำฟรีให้อีก สั่งเสร็จแล้วก็จ่ายเงินเลยค่ะ ได้ค่อนข้างไว เสิร์ฟมาอันเบ้อเริ่ม ท็อปปิ้งจัดเต็มสุด หน้าตาน่าทานเหมือนรูปในเมนูเป๊ะ บิงซูเนื้อแน่นแบบกินแล้วยังเป็นก้อนอยู่ ไม่ละลายเป็นน้ำเยอะเหมือนที่อื่น ละลายช้าด้วยค่ะ ขนาดคำสุดท้ายแล้วยังตักน้ำไม่ได้ซักช้อนเลย ปั่นก็ละเอียดไม่เหลือเกล็ดน้ำแข็ง รสชาติเข้มข้นอร่อยด้วย ไม่หวานเกินไป รสนมก็หอมนมเหมือนกินนมอัดเม็ดเลย ท็อปปิ้งที่ใช้ก็เกรดดีด้วยนะ สั่งเป็นบราวนี่กับกล้วยมาคือประทับใจทั้งสองเลย บราวนี่อร่อยค่ะ ข้างในแอร์เย็น กินแล้วหนาวจับใจ แนะนำเลยค่ะ เด็กกินได้ ผู้ใหญ่กินดี คุ้มค่ากับการน้ำหนักขึ้นค่ะ